Kalahari Gastehuis & Padstal maak boerewors - Grond tot Mond
Soos ons aansit vir ete daal die nag se kombers saggies en begin die besies raas. Dis 'n lieflike aand op die stoep. Riana bedien 'n biltongsop-voorgereg, elke bord versier met 'n repie oreganum uit haar kruietuin. Daarna volg skaaptjops, skaapstertjies en springbok-beeshaas. "In die Kalahari is ons vleis-vreters," sê sy.
Paul haal die wors van die kole af en bied vir ons aan, van die rooster af, "want koue wors is nie lekker nie". Ons sit en kuier tot laat in die aand. Anderkant die palmbome is 'n sterrehemel soos min stedelinge dit al ooit ervaar het. Dis egter die voorreg van menige besoekers aan Uitsig.
MA SE BOEREWORS
30kg vleis en ±5kg vet
3 gelyk eetlepels peper & 475g sout
3 gelyk teelepels naeltjies
260g fyn koljander
'n Knypie hawermout om die wors sag te maak
Voeg die bestanddele bymekaar en meng deeglik. Voer mengsel dan deur 'n worsstopper. Gebruik verkieslik 'n natuurlike derm.
Besigheid: Uitsigplaas |The Kalahari Guesthouse and Farmstall.| Eienaars: Riana en Paul Loots | Area: Rooiduin Toerisme Roete, Noord-Kaap, Suid-Afrika | www.kalahariguesthouse.co.za